עוצבת התקומה

עוצבת התקומה (חטיבת האש 213, בעבר אגד ארטילרי 9222) היא חטיבת אש הכפופה לעוצבת המפץ, אוגדת מילואים זירתית בצה"ל. מפקדת העוצבה הנוכחית היא אל"ם אפרת קייקוב.

 היסטוריה 
במלחמת ששת הימים פעל אגד 213 כאגד הארטילרי של אוגדה 38 והופעל בצורה מתוכננת בקרב אום-כתף. האגד הוקם כאגד קבוע ב-1970 והוכפף לעוצבת המפץ. האגד כלל בתחילת פעילותו שני גדודי תומ"תים M-50, גדוד תותחים נגררים, גדוד מרגמות 120 מ"מ וגדוד מכמ"ת 160 מ"מ.

במסגרת הקמת אוגדה 146 כאוגדה קבועה במהלך 1973, השתתף האגד באימון האוגדה. ימ"ח האגד מוקם במחנה נווה יעקב בצפון ירושלים, ושניים מגדודיו קלטו את התומ"תים החדישים M-109.

במלחמת יום הכיפורים גויס האגד בפיקודו של דניאל אבידר, ויחידותיו יצאו על זחלים לשטחי ההערכות בפאתי רמת הגולן. כוחות האגד לחמו בקרבות הבלימה וההבקעה ברמת הגולן ולאחר מכן עברו לחזית המצרית.

לאחר המלחמה קיבל האגד את השם עוצבת התקומה ואת המספר 9222.

במלחמת לבנון הראשונה גויס האגד בפיקודו של עודד צ'ופ ותפס את גזרת רמת הגולן בכוננות מול צבא סוריה. גדוד ה של האגד צורף לכוחות הלוחמים בלבנון.

בשנת 2015, כחלק מתר"ש "גדעון" נסגרו גדודי ה"רוכב" באגד, גדוד 7115 וגדוד 7097. ונקלט גדוד "דורס" 7042. באותה שנה, האגד ביצע הסבה מלאה ל"דורס" לשני גדודים נוספים: 9242 ו-9238.

בשנת 2016 האגד קלט את גדוד המנתץ 412 ואת גדוד חמ"מ 7134.

בשנת 2019 אורגן האגד מחדש כחטיבת אש. מרכז האש האוגדתי אוחד עם מפקדת הסגן ומפקדת החטיבה בנויה משלושה קרונות. קרון פיקוד, קרון תקיפה וקרון שליטה.

במלחמת חרבות ברזל גויסה החטיבה בפיקודו של אל"ם עידן ברנשטיין, והגדודים נעו על זחלים לעמדותיהם. גדוד 9238 סופח לאגד ארטילרי 7338 (עוצבת אדירים) ובמקומו קיבלה החטיבה את גדוד 9260 מחטיבת האש 282.

גדוד 7042 בפיקודו של סא"ל יונדב הורוביץ סייע לחטיבה 300. גדוד 9242 בפיקודו של סא"ל נתי בירנבוים וגדוד 9260 בפיקודו של סא"ל יאיר שימל סייעו לחטיבת המילואים בגזרה המערבית ולמכלול האש האוגדתי. מפקדת החטיבה קיבלה אחריות על מאמץ האש האוגדתי למשך 600 ימים, עד לירידת אוגדה 146 מהגזרה במאי 2025.

בהמשך השנה גויסו גדודים 7042, 9242 ו-412 למשימת הגנה בחטמ"ר מנשה וגדוד 9238 גויס לסייע לאוגדה 146 בתמרון הקרקעי בדרום לבנון.

ב-4 בספטמבר 2025 מונתה אל"ם אפרת קייקוב לאישה הראשונה בתפקיד מפקדת העוצבה.

 מבנה החטיבה 
+מבנה עוצבת התקומה 213מפקדת החטיבהמכלולייעודפיקודפו"ש חטיבתיתקיפהניהול התקיפות על ידי מכלולי משימהשליטהקיום רציפות והמשכיות בהיבטי מלכ"אגדודיםסמלשם הגדודמספרייעודאמל"ח412גדוד רקטימנתץלא ממוסגר|50x50 פיקסלים"צרעות האש"7042גדודים קנייםדורסלא ממוסגר|50x50px"הדובים"9238דורסלא ממוסגר|50x50px9242דורסיחידות חטיבתיותיחידהייעודפלוגת סיורניתוב סיור ואבטחהפלוגת תקשובקיום רציפות תקשוביתפלוגת תחמושתאספקת תחמושת ארטילרית

 גדוד 412 
גדוד רקטי כבד (משגר מנתץ).

הגדוד הוקם בדצמבר 1972 כגדוד תותח מתנייע M-107 ("רומח") 175 מ"מ, על בסיס יוצאי גדוד 55. הגדוד השתתף בהפגזת שדה התעופה של דמשק במלחמת יום הכיפורים. הגדוד השתייך לפיקוד הדרום.

הגדוד עבר לחטיבה בשנת 2016. בסיס הגדוד היה בעבר במחנה תבור.

בין מפקדי הגדוד: אהרון אלדו זוהר.

 גדוד צרעות האש 7042 
שמאל|ממוזער|127x127 פיקסלים|סמל הגדוד
ממוזער|ירי של גדוד 7042 לעבר יעדי חזבאללה בלבנון - מלחמת חרבות ברזל|שמאל
הוקם כגדוד מרגמות 120 מ"מ תחת השם 'גדוד 340'. במבצע קדש לחם הגדוד תחת אגד ארטילרי 215 וסייע לחטיבה 11 בכיבוש רצועת עזה.

במלחמת ששת הימים היה גדוד המרגמות של חטיבה 11 והשתתף בקרבות לכיבוש רפיח. בקרב נפל טוראי אלישע שושני.

במלחמת ההתשה, במהלך תע"מ בבקעת הירדן הפגיז הגדוד את אירביד, שממנה היו יורים לעבר עמק הירדן - והשמיד את תותחי ה'' שירו לשטח ישראל.

בשנות ה-70' הוסב הגדוד למכמ"ת 120 - הרכבה של מרגמה על זחל"מ ובכך הפך לגדוד מתנייע.

במלחמת יום כיפור ירד על זחלים לחזית סיני שם סייע בקרבות הבלימה בגזרה המרכזית. במהלך הלחימה פוצל הגדוד, כאשר אלי הורביץ, הסמג"ד, קיבל תחת פיקודו סוללה אחת מהגדוד וסוללה מגדוד נוסף. כך למעשה תפקד הגדוד כשני גדודים מוקטנים. במלחמה קיבל יורם רז, קצין מהגדוד, צל"ש על תפקודו. במלחמה נפלו ארבעה מלוחמי הגדוד: ראובן עצמון, יורם קרמר, חנוך רזפורקר ואפרים שבת.

לאחר המלחמה קלט הגדוד את תותח הרועם וביצע אימון הסבה בסיני. מספר הגדוד הוחלף ל-7042.

במבצע שלום הגליל דילג הגדוד מהימ"ח במחנה לוז ליד מחנה בית אל לאשדוד ושם עלה עם כלל הכלים על אוניית הגלנוע יסמין והושט ללבנון. הגדוד פרק מהאוניה בחוף ג'וניה ופרס מצפון לביירות.

בשנת 1998 נפרד הגדוד מתותח הרועם והוסב ל'רוכב', הגרסה הראשונה של תותח M-109 האמריקאי.

בשנת 2000, במסגרת תוכנית 'צה"ל 2000' פורק אגד ארטילרי 216 (עוצבת לוז) והגדוד עבר לאגד ארטילרי 632 (עוצבת שלהבת) באוגדה 340.

בשנת 2005 הוסב הגדוד מגדוד 'רוכב' לגדוד 'דורס', גרסה משודרגת של תומ"ת M-109.

בשנת 2016, בעקבות ארגון מחדש של סד"כ היבשה וסגירת עוצבת שלהבת (תוכנית "יבשה באופק") עבר הגדוד לחטיבה 213 באוגדה 146.

במלחמת חרבות ברזל גויס הגדוד בצו 8 ונע על זחלים לעמדות בגליל המערבי. הגדוד סייע באש במשך 4 חודשים לחטיבה 300 במאמץ ההגנה בגזרה המערבית. בהמשך המלחמה גויס הגדוד פעם שנייה למשימת הגנה בגזרת טול כרם ופעם שלישית כגדוד האש של אוגדה 91 בגזרה המזרחית באצבע הגליל ובגליל העליון. במסגרת משימה זו הגדוד הגיב על אירועי הירי לעבר מטולה וקריית שמונה בהפגזת מתחמי חזבאללה ומרחבי השיגור.

במבצע עם כלביא הוקפץ הגדוד בגיוס פתע לחיזוק ההגנה בצפון.

 מפקדי הגדוד 

+שםתקופת כהונההערותרפאל שנירמפקד הגדוד במלחמת ששת הימיםיעקב בז'רנו1968-1974מפקד הגדוד במלחמת יום הכיפוריםאלי הורביץ1974-1978זוכה פרס ישראל, במלחמת יום כיפור פיקד על כח אלייעקב סוזין1978-1980אלי ברעם1980-1982מפקד הגדוד במבצע שלום הגלילעוזי בן עמי1982-1990עופר בן ישי1990-1994ארנון גולדשטיין1994-2000מפקד הגדוד בהסבה מ'רועם' ל'רוכב'ערן בליזובסקי2000-2004תמיר קדישי2004-2009מפקד הגדוד בהסבה מ'רוכב' ל'דורס'ארז גלבוע2009-2012מתן פריד2012-2017צחי כנר2017-2019יונדב הורוביץ2019-מצטיין הרמטכ"ל, מפקד הגדוד במלחמת חרבות ברזל

 גדוד הדובים 9238 

 נתונים כלליים 
הוקם תחת השם 'גדוד 328'. אחרי מלחמת יוהכ"פ הפך ל-9253. בשנת 1986 (עם ההסבה לגדוד רוכב) החליף את מספרו לגדוד 9238.

עד מלחמת יוהכ"פ הגדוד היה חלק מאגד ארטילרי 212. אחרי מלחמת יוהכ"פ הגדוד עבר לאגד ארטילרי 213.

במלחמת ששת הימים הכלים שהיו ברשות הגדוד היו מרגמות 120 מ"מ. לקראת מלחמת יוהכ"פ הגדוד קלט תותח מתנייע m-50. בשנת 1986 הגדוד קלט תומ"ת m-109 (רוכב), ובשנת 1988 קלט אלפות. בשנת 2015 עבר הסבה מרוכב לדורס.

 מפקדי הגדוד 
+שםתקופת כהונההערותגיורא דקליוסי פרייבורןנפתלי דרעי1994-1998אבי ליבר1998-2002קובי ישראלי2002-2004שאול חמוי2004-2010מפקד הגדוד במלחמת לבנון השנייהאורי פרנק2010-2013אסף גזית2013-2019מפקד הגדוד בהסבה מ'רוכב' ל'דורס' (2015)אלון גלזר2019-2024גדוד מצטיין נשיא המדינה (2022), מפקד הגדוד במלחמת חרבות ברזל, מפקד הגדוד במבצע שובר גליםניצן אטיאס2024-מפקד הגדוד במבצע חיצי הצפון, מפקד הגדוד במלחמת חרבות ברזל

 גדוד 9242 
ללא|ממוזער|123x123 פיקסלים|סמל הגדוד
גדוד קני.

 יחידות חטיבתיות 
 פלס"ר
 פלת"ח (פלוגת תחמושת)
 פלחי"ק

 יחידות שנסגרו 
 גדוד 7037 (מרגמות 160 מ"מ) נסגר בשנת 1982
 גדוד 8204 (לשעבר 872) נסגר בשנת 1986
 יחמ"מ 5848 נסגר בשנת 2021
 גדוד קני ('רוכב') 7115 (גדוד מלקוש) נסגר בשנת 2015. עד מלחמת יום הכיפורים נקרא 834.
 גדוד קני ('רוכב') 7097 נסגר בשנת 2015. עד מלחמת יום הכיפורים נקרא 829.
 גדוד חמ"מ 7134 - הגדוד עבר לחטיבה בשנת 2016. בסיס הגדוד היה במחנה נחשונים. בשנת 2019 הוחלט על סגירת מערך הפראים בצה"ל ועל פירוק הגדוד. בשנת 2020 הגדוד נסגר כיחידה לוחמת. כיום מהווה בי"ס לחמ"מ בעוצבת קלע דוד.

 מפקדי עוצבת התקומה 

+שםתקופת כהונההערותיעקב עקניןמפקד העוצבה במלחמת ששת הימיםחיים ירקוני1970לימים סגן הקתמ"ראלי עשת1970 - 1973לימים ראש אגף משאבי אנוש של משטרת ישראלדניאל אבידר (פיינשטיין)1973 - 1975מפקד העוצבה במלחמת יום הכיפוריםדוד ירקוני1975 - 1979אורי מנוס1979 - 1980לימים נציב כבאות והצלהעודד צ'ופמפקד העוצבה במלחמת לבנון הראשונהדוד שגבצחי גנורשמואל וייסשרי שאנןלימים נספח צה"ל בשווייץעטר דגןיוסי שרדוד סויסהלימים קצין תותחנים ראשיתמיר היזמילימים מפקד עוצבת קלע דודשרון סספורטס2008 - 2010לימים מפקד עוצבת גולןדורון זוננשייןארז ברגמןחיים רבינוביץ2016 - 2018איתמר לסרי2018 - 2020הוביל את ארגון האגד כחטיבת אש. לימים מפקד עוצבת קלע דודשגיא פינק2020 - 2022לימים נספח צה"ל בצרפתעידן ברנשטיין2022 - 2025מפקד העוצבה במלחמת חרבות ברזלאלון גלזריולי - 4 ספטמבר 2025רמ"ט החטיבה, ממלא מקוםאפרת קייקוב4 בספטמבר 2025 – הווההאישה הראשונה בתפקיד

 לקריאה נוספת 
 שגיא סימן טוב ויעקב זיגדון, תותחנים בשל"ג, ירושלים: כנרת זמורה דביר, 2016
 שלושה נהרגו ו־13 נפצעו במשקי עמק הירדן ביום קרב ארטילרי, מעריב, 5.6.1968, עמ' 3.
 https://www.youtube.com/watch?v=v_hMWcczSQ4
 https://www.youtube.com/watch?v=sSRAucxOTlM
 הפגזת דמשק על ידי תותחי צה"ל במלחמת יום הכיפורים
 אורי מנוס, שהכל ירעד ציווה אריק שרון על עקנין, תמיד תותחן 36, 2007, עמ' 9
 מלחמת שלום הגליל, משרד הביטחון, 2022
 גדוד "צרעות האש" 7042 - יומן מלחמה
 יומן הצהריים, גל"צ. 6.1.2024
 חנן גרינברג, עוצמת המפץ, אוגדה 146 (צה"ל), יוני 2025

 קישורים חיצוניים 
 ניסים קלו, סיפורם של אנשי הטנ"א בחטיבה, באתר עמותת חיל הטנ"א, 22 במרץ 2022
 רס"ן מאיר רזי, "זכרונותי מגדוד 412", 1973-1974


הערות שוליים

התקומה
התקומה